Veröld – hús Vigdísar

Veröld – hús Vigdísar er ein af byggingum Háskóla Íslands. Húsið stendur við Brynjólfsgötu 1 í Reykjavík og hýsir kennslustofur, skrifstofur kennara í erlendum tungumálum við Háskóla Íslands, Stofnun Vigdísar Finnbogadóttur í erlendum tungumálum og Vigdísarstofnun sem er alþjóðleg miðstöð tungumála og menningar og er starfrækt með samkomulagi íslenskra stjórnvalda og UNESCO Menningar- og vísindastofnunar Sameinuðu þjóðanna.Hi.is, Veröld – hús Vigdísar (skoðað 7. maí 2019)

Húsið er kennt við Vigdísi Finnbogadóttur fyrrverandi forseta Íslands og velgjörðarsendiherra tungumála hjá Sameinuðu þjóðunum en Vigdís var einn helsti hvatamaður að byggingu hússins ásamt Auði Hauksdóttur prófessor í dönsku við Háskóla Íslands og forstöðumanni Stofnunar Vigdísar Finnbogadóttur. 

Í upphafi árs 2012 var efnt til samkeppni um hönnun hússins og varð tillaga arkitektastofunnar Arkitektur.is hlutskörpust. 
 Mbl.is, „Arkitektúr.is átti vinningstillöguna“, 16. maí 2012, (skoðað 7. maí 2019)  Vigdís Finnbogadóttir, Illugi Gunnarsson menntamálaráðherra og Kristín Ingólfsdóttir þáverandi rektor Háskóla Íslands tóku fyrstu skóflustunguna að byggingunni á alþjóðlegum baráttudegi kvenna þann 8. mars 2015 og í kjölfarið hófust byggingaframkvæmdir.Mbl.is, „Fyrsta skóflustunga að Stofnun Vigdísar Finnbogadóttur“, 6. mars 2015, (skoðað 7. maí 2019)  Framkvæmdum miðaði vel og lögðu Vigdís Finnbogadóttir og Jón Atli Benediktsson rektor Háskóla Íslands hornstein að byggingunni þann 19. júní 2016Dv.is, „Hornsteinn lagður að Stofnun Vigdísar Finnbogadóttur“, 19. júní 2015, (skoðað 7. maí 2019)  en byggingin var formlega tekin í notkun á sumardaginn fyrsta árið 2017. Heiti hússins, „Veröld – hús Vigdísar“, var valið í kjölfar nafnasamkeppni sem efnt var til í aðdraganda vígslu hússins.Mbl.is, „Byggingin nefnd Veröld – hús Vigdísar“, 18. apríl 2017, (skoðað 7. maí 2019) 

Í nóvember árið 2018 voru arkitektar hússins tilnefndir til Evrópsku byggingarlistaverðlaunanna 2019 - EU Mies Award 2019, fyrir hönnun sína á Veröld. Í hönnunarteymi hússins voru arkitektarnir Kristján Garðarsson, Haraldur Örn Jónsson, Gunnlaugur Magnússon og Hjörtur Hannesson. Hi.is, „Veröld – hús Vigdísar tilnefnt til Evrópsku byggingarlistaverðlaunanna 2019“, 7. nóvember 2018, (skoðað 7. maí 2019) 
Fyrir utan húsið er bílastæði merkt Vigdísi Finnbogadóttur.

 Tilvísanir 

Flokkur:Íslenskar menntastofnanir
Flokkur:Byggingar í Reykjavík